VARAAIT
Tere tulemast taas "Varaaita"!
Sel korral me käsitleme sarjas "Piibli kummalised raamatud"
ühte väikest Vana Testamendi raamatut.
Piibel on raamatute kogumik. Selles on kokku 66 raamatut,
Vanas Testamendis 39 ja Uuest Testamendis 27.
Iga raamat on erinev.
Ja üks raamat on eriti erinev ning on pannud paljud lugejad imestama.
See raamat on väike "Koguja raamat" Vanas Testamendis.
Sel korral me taas avame seda läbi vestluse.
Minu külaliseks on hea sõber, peatoimetaja Leif Nummela.
Tere tulemast! - Aitähh! Rõõm osaleda su saates.
- Sind tuntakse ka "Piiblikohviku" saatejuhina.
- Me tegime seda koos omal ajal. - Jaa, me alustasime seda.
Eelmisel korral kui me rääkisime Ülemlaulust, tulid mulle need ajad
meelde. See on väga innustav. - Jaa!
-Käsitleda seda. Nendes raamatutes on iga kord mingi ese.
Sel korral, Koguja raamatus, on esemeks .... mitte midagi.
Mispärast?
- Sellepärast, et igaühel, kes on ka enne Piiblit lugenud,
tekib küsimus, et mis imelik raamat see on.
"Tühisuste tühisus, kõik on tühine." Tühjus, mõttetus.
- Sõna "tühisus" tähendab....
- See tähendab seda, mis ei anna midagi, mis ei ole midagi,
mis on tühi. Mis on eimidagi.
- Kas see sõna kirjeldab kogu seda raamatut?
- Ei! Kogu raamat annab eriti tugeva positiivse kinnituse Jumala
olemasolust, jumalakartusest - mis on väga positiivne asi.
Seal tuleb ka karjane, kes on Jumala poeg Jeesus Kristus.
- Kes on Koguja raamatu kirjutanud?
- Koguja raamatu on kirjutanud Saalomon, VT suur kuningas.
Esiteks öeldakse raamatus, et see on Saalomoni kirjutatud.
See sobib ka väga hästi Saalomoni eluga, sellega, kuidas ta
oli Jumala poolt valitud ja elas ühenduses Jumalaga, kuid langes.
Siis mõistis, miks ta on langenud ja kuulutab teistele inimestele,
mis on elus tegelikult oluline.
- Kas Koguja raamat on sinu arvates küüniline?
- Ei! Selline valearusaam, et see on küüniline, tekib kergesti.
Kui lugeda ainult selle algust ning ei mõista,
mida Saalomon selles raamatus teeb.
Ta kirjeldab selles raamatus, milline elu oleks,
kui Jumalat ei oleks, kui ei oleks Jumala ilmutust ega tahet.
Kui elu oleks täiesti ateistlik, kus pole Jumalat, pole midagi
peale surma, pole mingit viimset kohut - siis on elu just selline
nagu Koguja raamatu alguses. Tühisuste tühisus. Kõik on tühine.
Siis oleks ükskõik, kas sinust saab president või joodik -
lõpptulemus on see, et kus puu langeb, sinna see jääb.
Kui sa sured, siis kõik pühitakse ära, sind ei ole enam olemas
mitte mingis mõttes. Kõik on olnud asjatu.
Siis, kui lähed lennuki peale. Kui palju sa suudad
lendu nautida, kui tead, et lõpuks sööstad ikkagi vastu maad.
- Paljude arvates ei peaks Koguja raamatut Piiblis olema.
Paljud on arvanud, et see on palju hiljem kirjutatud kui Saalomon elas.
Sina usud ikkagi, et Koguja raamat on Saalomoni kirjutatud.
Kas Saalomon on selle raamatu kirjutanud nagu tagasi vaadates?
Või on ta kirjutanud selle selles olukorras, millest see räägib?
-Arvan, et ta kirjutas tagasi vaadates. Kui vaadata 3:12.
Siin ta räägib sellest, et mina mõistsin, ma sain aru.
- Ma sain teadlikuks.
- Mina sain teada seda. Ta on mingil eluetapil mõistnud kui rumal ja
kui traagiline see oli, et ta loobus elavast Jumalast ja elavast usust
Jumalasse ning läks sellele teele, mida ta kirjeldab:
"Ma mõtlesin südames: Olgu ma teen katset rõõmuga ja naudin seda"
Ilma Jumalata ja siis ta taipab.
Kolmandas peatükis on kogu raamatu seisukohalt väga otsustav koht.
Ta on kõigepealt kirjeldanud, et ta ütles südames, et ta andub
kõike nautima ja sellest ei saanud midagi. Siis ta ütleb 2 ptk. salm 4:
"Ma tegin suuri tegusid: ma ehitasin enesele kodasid,
istutasin enesele viinamägesid."
Ka sellest ta ei saanud midagi. Siis ta hankis omale vara,
kuid ka sellest ei saanud midagi.
Ta märkab, et elu ilma Jumalata ja ilma ühenduseta Jumalaga
on täiesti mõtetu ja ta jõuab selleni:
"Mis kasu on töötegijal sellest, mille kallal ta vaeva näeb?
Ma olen näinud tööd, mida Jumal on annud inimlastele,
et nad sellega endid vaevaksid.
Kõik on ta omal-ajal hästi teinud; ja pannud igavesti jätkuma"
See on natuke naljakas, palju täpsem on vana tõlge:
"ta on nende südamesse pannud ka igaviku, ometi ilma
et inimene mõistaks Jumala tehtud tööd algusest lõpuni.
Ma mõistsin, et neil pole midagi paremat kui rõõmus olla ja
ja elu nautida!
On ju seegi Jumala and igale inimesele, et ta võib süüa ja juua
ning nautida head, hoolimata kõigest oma vaevast.
Ma mõistsin, et kõik, mis Jumal teeb, on igavene; midagi ei ole
sellele lisada ega sellest ära võtta.
Ja Jumal on seda teinud nõnda, et teda tuleb karta.
Ta sai aru, et Jumala olemasolu ja see, et me oleme õiges suhtes
Jumalaga on täiesti otsustav asi. Elu pole ilma selleta midagi.
- Ta on kirjutanud alguses, et tühisuste tühisus,
kõik on tühine, millestki pole kasu.
Mispärast sama mees, kes kirjutas Õpetussõnad, mis on täis tarkust,
sama mees, kes kirjutas Ülemlaulu, mis räägib puhtast armastusest.
Kuidas sama mees võib langeda sellisesse küünilisusse alguses?
Kuidas see on võimalik? Mis selle põhjustas?
Mis juhtus Saalomoni elus, et ta pidi kirjutama Koguja raamatu?
- Tahaks vastata modernselt, et elu.
Tuleme tagasi Ülemlaulu juurde. See kirjeldab, kuidas oleks pidanud
olema. See kirjeldab, milline oleks olnud ehtne ustav armastus
ühe mehe ja ühe naise vahel, mille Saalomon oli täiesti kaotanud.
Selles raamatus ta alustab kirjeldades seda, milline
oli elu siis, kui ta ei elanud koos Jumalaga. Tühisuste tühisus,
mis kasu on, rahvapõlv läheb ja rahvapõlv tuleb;
Ja päike tõuseb ja päike loojub.
Tuul puhub, keerutab ... Ta kirjeldab, et elu lihtsalt läheb.
Et see on täiesti tähtsusetu, kui ei ole Jumalat, kes on loonud,
kellel on plaan, kellega võib ühenduses olla.
Sellepärast ta ütleb, et ma mõistsin, et nii ei tulnud elada.
Selles raamatus on kahetsus.
- Mida Saalomon kahetses?
- Ta kahetses, et ta oli loobunud. Ta mõistis, et see oli vale tee.
Selle võiks panna pealkirja teisest Piibli raamatust, Jeremia raamatust:
"Vaata, kui õnnetu ja kibe see on, kui sa hülgad Issanda, oma Jumala!"
Meil tänapäeval oli isegi bussi külje peale kirjutatud ateistide
kampaania, et Jumalat tõenäoliselt ei ole - naudi elu.
Point on just see, et kuidas sa naudid seda elu, millel pole mõtet,
milles pole midagi.
Sellele tuleb kiiresti vastus, et elu on tore.
See tuleb sellest, et ei mõelda asju lõpuni.
Kui sa oled lennukis, siis kuipalju sa tahad pidutseda kui ainuke
kindel asi, mida me teame, on see, et me sureme varem või hiljem.
Elu lihtsalt lõpeb ega jää midagi. See on ainuke elu summa.
Saalomon oma tarkuses tõdeb, et ta taipas, et ka see on Jumala and,
et me võime süüa ja juua ja näha selles mingit mõtet.
Kui Jumalat ei ole, pole selles ju mingit mõtet, see ainult pikendab
selle ootamist, et kõik lõpeb tühjusega.
Nüüd ta näeb, et kõigel, mida me teeme koos Jumalaga on mõte.
Sa küsisid, kuidas sama mees võib kirjutada need.
See on elu dramaatika, et inimene, kes on tundnud Jeesust, tundnud
Jumalat, kes on käinud usus ja ühenduses Temaga loobub sellest.
Kaldub otsima au või teeb tööst või seksist ebajumala või
teeb võimust või millestki muust ebajumala.
Me näeme väga palju ebajumalaid, need ei pea vastu.
See on Koguja raamatu sõnum - need viivad tühisuste tühisuseni.
Need ei anna lõpuks midagi.
- Mida sa arvad sellest tõlgendusest, et Saalomoni langemine toimus just
seksuaalses valdkonnas ja intellektuaalsel tasemel.
Et sama mees, kes kirjutas tarkusest pakatavad Õpetussõnad ja
puhtust täis Ülemlaulu, võib elada sellist elu.
See on seotud seksuaaleetika probleemidega Saalomoni elus, et
ta langes abielurikkumisse ja et see juhtis teda sellele teele.
Kust ta hiljem tuli tagasi.
- Ma arvan, et iga langemine algab nagu kirjas roomlastele öeldakse.
Roomlaste kirjas on öeldud, millest langemine algab.
- Süstemaatiline Piibliuurija. Peab vabandama, et võtab teise koha.
- Vabandust! Kuigi me leppisime kokku, et räägime Koguja raamatust,
ma siiski hüppan nüüd vahepeal roomlaste kirja juurde.
Siin on öeldud, kuidas selline loobumine toimub.
Esimese peatüki 21. salm:
"Sellepärast et nad Jumalat tundes"
Kõik inimesed tunnevad. Roomlaste kirja kohaselt teavad
kõik inimesed, et Jumal on olemas ja et me oleme vastutavad Tema ees.
"Sellepärast et nad Jumalat tundes ei ole teda kui Jumalat austanud
ega tänanud, vaid on oma mõtlemistes saanud tühiseks ja
nende mõistmatu süda on läinud pimedaks."
Kui mõtlemine muutub tühiseks, kaob kogu tarkus ja muutub rumaluseks,
süda muutub pimedaks ja läheb kaasa kõigega, mis on ebapuhas ja lõhkuv.
Miks? Kuna ei austata Jumalat. Inimene, kes näeb Jumalat Jumalana
ja ennast Tema ees armu saanud patusena tänab selle eest ja näeb
kogu elu kingitusena. Ta on õigel teel.
Kohe kui me lõpetame Jumala tänamise ja austamise kas oma südames või
avalikult või mõlemas, oleme me loobumise teel.
Ja see, Jarmo, on tõsine asi. Eriti just meie ajal.
- Tahtsin küsida järgmiseks, et mis on Koguja sõnum meie ajal?
- See on see: kui te olete tõuganud Jumala avalikust elust välja,
olete oma isiklikust elust Jumala välja tõuganud, siis mida te arvate
et te saate. Te kujutlete, et te saate:
- Sõpru, edu, mõju, häid tundeid, kogemusi, elamusi, elu sisu.
- Te ei saa ühtegi neist asjadest, mida sa mainisid.
Head tunded muutuvad kibeduseks, üksinduseks, hüljatud olemiseks.
Ennekõike kohutavaks mõtetuseks.
Tuleb selline mõte, et sinust ei jää midagi kui sa kaod tühjusse.
See, et sõbrad veavad alt lõpuks. See nauding ja tarkus,
millest me üritame kinni hoida, ka see laguneb lõpuks.
Selle raamatu äärmiselt võimas sõnum meie ajal on,
et ära järgi ebajumalaid vaid pöördu elava Jumala poole,
kes on loonud elu. Ta teab kõike.
Ta on ehitanud sind inimesena ja teab täpselt, mida sa vajad.
Ta on ainus, kes võib ära võtta selle kogemuse, et kõik on tühine.
Ja täita meie hinge tähendusega, eesmärgiga, mõttega,
mis tuleb elust koos Jumalaga.
Olen ka ise seda kogenud hingepõhjas. Ma tulin 15-aastasena usule
sellise taustaga, et ma teadsin, et elu on täiesti mõttetu, eesmärgitu
kui ei ole ühenduses Jumalaga.
Ma mõtlesin selle peale palju tol ajal, et iga päev kui ma siin käin
ja elan, siis kuskil keegi kannatab, keegi nutab.
Et see on täiesti meeletu kui mõelda kogu maakera, kui pole Jumalat.
Siis see kõik lõpeb tähtsusetuses ja tühjusse vajumisega.
Siis ma leidsin Jeesuse ja tema kaudu ühenduse Jumalaga.
Ühed usklikud noored aitasid mind ja andsid Piibli.
Leidsin sealt iseenda ja Jumala.
Mäletan, kuidas ma seisin Turus väljakul täis tänulikkust ja austust
Jumala vastu, et ma olen leidnud ühenduse Jumalaga.
See on meeletu arm, see on tohutu asi.
Alates sellest hetkest on kõik need järgmised 42 aastat olnud
selle uuesti leidmine, mida Jumal on sellesse ellu peitnud ja andnud.
Ma tahan öelda igaühele, kes on maitsnud seda elu mõtetust ja
üritanud mõtet otsida, et üks suund on veel avatud - ülespoole.
Võib paista, et uksed on kinni, kuskilt ei tule midagi nagu Saalomon.
Ka sina võib saada selle mõistmise, et see on Jumala kingitus,
et sa elad veel. Sul on võimalus pöörduda Tema poole,
võimalus saada andeks loobumises elatud elu.
- Inimene, kes on kõike kogenud, kõike näinud, kõike tundnud,
kõiges ebaõnnestunud ja üritanud uuesti ja taas ebaõnnestunud.
Kui selline inimene loeb Koguja raamatut, mida ta leiab sealt?
- Esimene eesmärk on, et ta leiab iseenda sealt algusest.
Ta leiab selle kogemuse. See haakub nii tugevalt paljude tänapäeva
inimeste eludega, et kõik on meeletus ja rumalus.
Mina avastasin, et püüan tuult, midagi ei jää kätte.
Inimsuhted lagunevad. Kui ma saan selle, mille poole
ma püüdlen elus, tuleb varasemast veel tühjem tunne.
Saan rohkem raha - ka see ei aita. Kõik kaob käest.
Tegelikult on kogu kultuur nüüd sellel teel.
Me otsime kohutavalt, kasvõi trükime raha juurde, et me
pääseksime nagu edasi. Suund on täiesti kadunud. Mispärast?
- See on sama nagu Saalomonil, kes elas tohutus ülikülluses.
Tal oli kõik, tarkust, mõistmist ja seda kõike oli nii palju,
et polnud vaja muret tunda oma hinge pärast ega suhtest Jumalaga.
Sa vihjasid, et Koguja raamatus leidub ka lootus, aga kus see on?
Seda on üsna masendav lugeda. Tühisuste tühisus,
millelgi pole mõtet.
- See on selline raamat, et esmalt vihjatakse kust seda võib leida
ja siis räägitakse täpsemalt. Kolmandas peatükis:
"Kõik on ta omal-ajal hästi teinud;"
Jumal ei plaaninud sellist mõtetust. Enne langemist Jumal lõi kõik.
Siis maailm langes, kõik läks untsu.
"Ta on nende südamesse pannud ka igaviku".
Inimene igatseb teada. Tegelikult inimene elabki igavesti,
kas siis ühenduses Jumalaga või igavesti lahus Jumalast.
Esimene avastus on see, et see on Jumala kink,
et inimene võib süüa ja juua ja elu nautida.
Selle raamatu esimene positiivne sõnum on, et kogu su elu
on Jumala kink.
See, et sa hingad ja oled olemas, on Jumala kink.
Ta on andnud sulle võimaluse.
Mida sa teed sellega - see on küsimus.
Kui nüüd tulla raamatu lõppu, siis Saalomon ütleb:
"Tarkade sõnad on otsegu astlad ja nende kogumik sissetaotud
naelte sarnane. Need on antud ühe ja sama Karjase poolt."
Nüüd tuleb siin karjane. Jeesus ütles, et Ta on kõigis
Piibli raamatutes. Siin on selgelt Jeesus.
See Karjane, kes toob siia andestuse võimaluse, uue elu, selle,
et mina olen tee ja tõde ja elu, selle mõtte ja siis Saalomon ütleb:
"Ja peale selle "Mu poeg, võta manitsust!
Suurel raamatute tegemisel pole lõppu ja suur agarus väsitab ihu!"
Lõppsõna kõigest," See on huvitav.
Ta on alguses kirjeldanud tühisust, mis on siis lõpptulemus!
Lõppsõna kõigest, mida on kuuldud: "Karda Jumalat ja pea tema käske,
see on iga inimese kohus.
Sest Jumal viib kõik teod kohtusse, mis on iga salajase asja üle,
olgu see hea või kuri!"
Teiste sõnadega on lõpptulemus see, et Jumal on sind loonud,
Sa vastutad Tema ees oma elu eest.
Nüüd inimene arvab, et see on halb uudis. Kõigepealt ma ei leia siit
midagi mõistlikku ja siis ma olen veel vastutav selle eest.
Oota natuke! See vastutav olemine tähendab, et oled väärtuslik,
et sa võid teha valiku ja pöörduda Jeesuse poole, saada andeks
ja kui sa võtad vastutuse, siis su elu ongi olnud selle teostamine,
mida Jumal tahtis. Peale seda, kui pöördud Tema poole Jeesuse kaudu.
- Kõik tuleb neile kasuks, kes Jumalat armastavad.
- Just nii. Jumal on meister pöörama sibulaid. Seal on see väike poiss,
kes istutas sibulad kõik valet pidi. Siis isa käis ja pööras need ümber.
Kui sibulad kasvasid, poiss imetles, et istutasin need.
Jumal teeb just seda tööd kogu aeg, muidu me oleksime kultuurina ammu
maatasa. Aga Jumal pöörab meie sibulaid kogu aeg ja teeb seda nii,
et kõik ei lagune. Annab võimaluse.
- Toon siia lõppu veel ühe näite 3. peatükist:
Igale asjale on määratud aeg, aeg on istutada ja aeg istutatut kitkuda,
aeg tappa ja aeg terveks teha, aeg maha kiskuda, aeg üles ehitada...
Kas see on see, et on ükskõik mida sa teed?
Või on see see, et kõik on Jumala käes?
- Just, kuna sa vaatad uskliku silmade läbi, ja nii on mõeldudki.
Siis on kõigel mitte ainult aeg vaid ka tähendus.
Kõik koos tuleb kasuks neile, kes Jumalat armastavad.
Kui sa Jumala hülgad, siis sa oled üksi selles tühisuses.
Siis on kõigel oma aeg, kuidas millelgi.
Ma just lugesin ühe uusateisti Dobkinsi tõdemuse, et elus juhtub -
ühtedele head asjad, teistele halvad. See on selline vool, sellel
pole mingit tähtsust. Siis see lõpeb.
Selle kohta võib öelda vaid, et naudi siis seda või leia sellest
mõtet või rõõmu. Seda pole. See on Koguja raamatu eesmärk.
Üks rootsi professor ütles, et seda peaks lugema kõigile koolilastele.
Et nad näeksid, et elu on mõtetu ilma Jumalata.
Kõige kokkuvõte on see: pea meeles, et on olemas Jumal, on Looja.
Sa oled vastutav Tema ees, kuid on võimalus andeks saada.
- Aitähh, Leif! Me jätkame järgmisel korral
ühe veel lühema raamatuga, mis on samuti pisut kummaline.
Jumal teab täpselt, koos Jumalaga on meie elul mõte ja eesmärk.
Ilma Temata pole millelgi mõtet. Kui sa mõtled oma elu kohta,
et minu elul pole küll mingit mõtet, siis ma julgustan sind pöörduma
Jumala poole ja paluma Temalt andeks valede asjade pärast ja lootma
andekssaamise peale ja siis koged, et ka need asjad, mis tunduvad
tühistena ja tühiselt, et ka nendel on mõte ja eesmärk.
Jumala peale lootva inimese elus ei ole juhuseid ega mõtetust.
Me ei mõista alati seda, aga see on nii.
Palvetame lühidalt lõpuks.
Jeesus, tänu, et me võime loota Sinu peale ja vaadata Sinu kaudu oma
elu peale. Issand, Sa näed igaüht, kes on pettunud oma elus.
Tänu, et Sina seisad kõrval ja tahad aidata ning anda mõtte.
Tänu, et Sina süütad valguse meie pimedas kojas.
Tänu, et me näeme Sinu valguses asju täiesti uut moodi.
Tänu, et Sa halastad. Tänu, et Sa päästad. Tänu, et Sa oled ustav,
Jeesuse nimel, aamen!
Kui sa tahad toetada omalt poolt seda saadet,
sa võid helistada sellel numbril, mis on ekraani all servas.
Sedasi me saame hoida saadet eetris.
Aitähh, kui oled toetanud. Aitähh, et oled olnud vaatamas.
Aitähh Leifile ja oleme eetris taas kahe nädala pärast Nutulauludega.
Nägemist!
Tõlge: Ülle Kapanen